चिलीवासियों ने क़ैदियों की रिहाई और जेलों में मिलने-जुलने को फिर से शुरू करने की मांग की
चिली में पिछले साल सामाजिक विद्रोह के दौरान गिरफ़्तार किए गए प्रदर्शनकारियों की रिहाई की मांग करने के लिए 2 नवंबर को रिश्तेदारों और दोस्तों और विभिन्न सामाजिक संगठनों के सदस्यों ने राजधानी सैंटियागो के सैन मिगुएल जेल के बाहर प्रदर्शन किया। इन प्रदर्शनकारियों ने देश भर की जेलों में बंद कैदियों से मुलाकात करने की व्यवस्था को फिर से शुरु करने की भी मांग की।
"बाहरी दुनिया की सामान्य व्यवस्था अंदरूनी लोगों के लिए बेखबर नहीं हो सकती है" के नारे के तहत अपने क़रीबियों से मिलने के लिए क़ैदियों को अनुमति दी जाए की मांग करते हुए जेल के बाहर सौ से अधिक लोग इकट्ठा हुए। उन्होंने उन लोगों की स्वतंत्रता का भी आह्वान किया जिन्होंने प्रिवेंटिव डिटेंशन में लगभग एक वर्ष बिताया है।
जेल के बाहर होने वाले विरोध प्रदर्शनों को देख कर जेल भीतर के क़ैदियों ने भी किया। जेल के भीतर के क़ैदियों ने विरोध में सलाखों को पीटते हुए खिड़की से झंडे लहराए।
25 अक्टूबर को संवैधानिक जनमत संग्रह के बाद सैकड़ों युवा प्रदर्शनकारी जो बिना किसी अपराध के सड़कों पर प्रदर्शन करने के लिए जेल में हैं उनको रिहा करने की मांग चिली में ज़ोर पकड़ रही है। विभिन्न वामपंथी विपक्षी दलों के कई विधायिका सदस्यों ने सरकारी हिंसा के पीड़ितों के लिए सम्मान और मुआवजे को लेकर बिल पेश किया है जिन्होंने अपने मानवाधिकारों का उल्लंघन झेला है।
इस नेतृत्व के मुख्य आयोजक चिलियन कम्युनिस्ट पार्टी (पीसीसी) की डिप्टी कैमिला वल्लेजो ने बताया कि देश उन हज़ारों लोगों के क़र्ज़दार है जो मर गए, घायल हो गए, अपनी आंखें खोई और मनोवैज्ञानिक नुकसान झेला। यह हमेशा उनकी याद दिलाएगा।
प्रोग्रेसिव कंट्री पार्टी (पीएआईस) के सीनेटर अलेजांद्रो नवारो ने कहा कि वह सीनेट को एक बिल पेश करेंगे जो उन सभी राजनीतिक कैदियों के लिए भी आम-माफी की अनुमति देगा जो उन अपराधों के आरोपी हैं जिन्होंने अपराध नहीं किया था और अपमानजनक प्रिवेंटिव क़ैद का सामना कर चुके हैं।
चिली में नेशनल इंस्टिच्यूट ऑफ ह्यूमन राइट्स (आईएनडीएच) द्वारा जारी ताज़ा आंकड़ों के अनुसार नवउदार अर्थ नीति क 5b22 े ख़िलाफ़ राष्ट्रव्यापी प्रदर्शन शुरु होने के दिन यानी 18 अक्टूबर 2019 और 18 मार्च 2020 के बीच भारी पुलिस दमन के चलते 31 लोग मारे गए, 10,365 लोगों को गिरफ्तार किया गया, 6,158 गंभीर रूप से घायल हुए, 445 लोगों को आंख में चोट लगी और आंख की रौशनी गंवाई, 520 लोगों को प्रताड़ित किया गया और धमकी दी गई, 197 का यौन उत्पीड़न किया गया और 1,073 लोगों को अत्यधिक बल प्रयोग का सामना करना पड़ा।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva